《过刘允叔故居》
宋代·舒岳祥

流水孤村里，先生此故居。
风流今已矣，天道竟何如。
古屋前朝桧，芗岩万卷书。
苍苔封瓦砾，野燐出丘墟。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。